સરકાર તરફથી એડિશનલ એડવોકેટ જનરલ પ્રકાશભાઇ જાનીએ બંને સોગંદનામા રજૂ કર્યા હતાં. જેમાં જણાવ્યું હતું કે,‘ગીર વન વિસ્તાર ૧૮૮૮ ચો. કિ.મી. વિસ્તારમાં ફેલાયેલો છે અને તેમાં કુલ ત્રણ જિલ્લામાં ૧૬ રેન્જ છે. અહીંની દલખાણિયા રેન્જની સબ રેન્જ સરસિયામાં જ ૨૩ સિંહના મોત વાયરસ-બેક્ટેરિયલ ઇન્ફેક્શનના લીધે થયાં હતાં. અમરેલી, જૂનાગઢ અને ગીર જિલ્લાના અન્ય વિસ્તારોમાં આ વાયરસ ફેલાયો નથી. હાલ સાવચેતીના ભાગરૂપે ૩૩ સિંહને સરસિયા રેન્જમાંથી ખસેડીને રેસ્ક્યુ સેન્ટર લઇ જવાયા છે. જે પૈકી ૩૧ સિંહો જામવાળા સેન્ટર અને બે બાબરકોટ સેન્ટરમાં ખસેડાયા છે. તેમને જરૂરી સારવાર અપાઈ રહી છે. ૫૫૦ ફોરેસ્ટ ગાર્ડ અને અધિકારીઓ સિંહોનો સરવે અને ઓબ્ઝર્વ કરી શોધી રહ્યાં છે કે તેઓ કોઇ માંદગીનો ભોગ બન્યા ન હોય. ૩૦૦૦ કિ.મી. વિસ્તારમાં ૬૦૦થી વધુ સિંહનો સરવે અને તપાસ કરવામાં આવી છે.’